Iohannis: Mâine voi face o declarație publică despre criza guvernamentală

Președintele Klaus Iohannis a anunțat că miercuri va face ”o declarație publică despre actuala criză guvernamentală, despre remaniere, despre calea de ieșire din criză”.

Într-un discurs la Cotroceni ținut în fața diplomaților români, Iohannis a spus că ”orice se va întîmpla în România, se va întâmpla în limitele Constituției. Constitia e respectată și, indiferent de soluția găsită, România va rămâne un partener serios, credibil, angajat în demersurile comune”.

”România are o democrație solidă, România are o democrație consolidată prin referendumul din 26 mai care a adus un răspuns foarte clar al românilor pentru democrație, o cale pro-europeană, o abordare solidă transatlantică, stat de drept, justiție dreaptă, consolidarea și continuarea luptei anticorupție”, a adăugat șeful statului.

Foto: Inquam Photos/ Autor: Ovidiu Dumitru Matiu